##

## **โรงเรียนสาธิตมหาวิทยาลัยราชภัฏสวนสุนันทา**

## **แผนการจัดการเรียนรู้กลุ่มสาระการเรียนรู้ คณิตศาสตร์**  **ชั้นประถมศึกษาปีที่** 3

## **หน่วยการเรียนรู้** **6 การนับเพิ่มทีละ 3 ทีละ 4 ทีละ 25 และทีละ 50**

**เรื่อง** จำนวนนับไม่เกิน 100,000 **เวลา** 2 ชั่วโมง

**อาจารย์ผู้สอน** อาจารย์จารุณี ศุภชาต

............................................................................................................................................................................

**1. สาระสำคัญ**

การนับเพิ่มครั้งละเท่าๆกันคือการนับเพิ่มจากจำนวนที่เริ่มต้นครั้งละเท่าๆกันและการนับเพิ่มครั้งสุดท้ายจะเป็นผลรวมของจำนวนที่นับทั้งหมด

**2. ตัวชี้วัดชั้นปี**

 ค 1.1 ป. 3/1

ค 1.1 ป. 3/2

**3. จุดประสงค์การเรียนรู้**

1. เมื่อกำหนดจำนวนนับให้สามารถนับเพิ่มทีละ 3 ทีละ 4 ทีละ 25 ทีละ 50 และนำไปประยุกต์ได้ (K)

2. ร่วมตอบคำถามด้วยความสนใจและเรียนคณิตศาสตร์อย่างมีความสุข (A)

3. บอกเหตุผลประกอบการนับเพิ่มแต่ละครั้งได้อย่างถูกต้องคล่องแคล่ว (P)

**4. สาระการเรียนรู้**

 การนับเพิ่มทีละ 3 ทีละ 4 ทีละ 25 และ ทีละ 50 จาก จำนวนที่กำหนด

**5. กระบวนการจัดการเรียนรู้**

 **ขั้นนำเข้าสู่บทเรียน**

 1. นักเรียนช่วยกันร้องเพลง นับเพิ่มทีละสาม

**เพลงนับเพิ่มทีละสาม**

ผู้แต่ง...สมใจ กล้าหาญ ทำนอง...เพลงต้อยตริ่ง

น้องพรไปซื้อไข่ แม่ค้าหยิบให้ทีละสามฟอง

ช่วยกันนับหน่อยเถิดน้อง หยิบห้าทีได้ไข่กี่ฟอง

2.ให้นักเรียนวาดภาพไข่กองละ 3 ฟอง 5 กองลงในกระดาษหรือสมุดของตนเองแล้วลองนับดูว่าจะได้ไข่กี่ฟองทุกคนได้คำตอบเท่ากันหรือไม่(เท่ากัน)

3.จากเนื้อเพลงในข้อ 1. ให้นักเรียนเปลี่ยนคำร้องเป็นนับเพิ่มทีละสี่แล้วร้องเพลงการนับเพิ่มทีละสี่จากนั้นนับดูว่าจะได้ไข่กี่ฟอง (20ฟอง)

**ขั้นกิจกรรมการเรียนรู้**

1.ให้นักเรียนแบ่งกลุ่มกลุ่มละ 3–5 คนนำฝาขวดน้ำอัดลมหรืออุปกรณ์นับอื่นๆนับครั้งละ 3 คือ 3 6 9 12 15 ซึ่งสามารถใช้การท่องสูตรคูณแม่ 3 มาช่วยในการนับจะทำให้นับได้เร็วขึ้นทำกิจกรรมทำนองนี้แต่ให้นับเพิ่มครั้งละ 4 ซึ่งสามารถใช้การท่องสูตรคูณแม่ 4 มาช่วยในการนับจะทำให้นับได้เร็วขึ้น

2.ฝึกนับทีละ 25 เริ่มต้นจาก 25 50 75 100 นักเรียนจะหาคำตอบโดยการบวกเพิ่มครั้งละ25หรือดูสูตรคูณแม่ 25 ก็ได้

3.การนับเพิ่มทีละ 50 ก็เช่นเดียวกันคือการบวกเพิ่มไปทีละ 50 ดังตัวอย่าง 50 100 150 200

4.ในการนับเพิ่มทีละ 3 , 4 , 25 , 50 ถ้าไม่ได้เริ่มต้นด้วย0แต่เริ่มต้นเป็นจำนวนอื่น ๆ ครูอธิบายเพิ่มเติมว่าจะใช้การท่องสูตรคูณไม่ได้จะต้องใช้วิธีบวกเพิ่มวิธีเดียวเท่านั้นครูให้นักเรียนฝึกการคิดนับเพิ่มทีละเท่าๆกันโดยนำบัตรตัวเลขชุดละ4จำนวนมาให้นักเรียนเรียงคำตอบโดยครูจะวางจำนวนเริ่มต้นให้

กลุ่มที่ 1 231 234 237 240 เพิ่มขึ้นทีละ 3

กลุ่มที่ 2 164 168 172 176 เพิ่มขึ้นทีละ 4

กลุ่มที่ 3 203 228 253 278 เพิ่มขึ้นทีละ 25

กลุ่มที่ 4 1,250 1,300 1,350 1,400เพิ่มขึ้นทีละ 50

นำบัตรจำนวนแต่ละกลุ่มที่เรียงถูกต้องไปติดบนกระดานดำหรือเขียนบนกระดานดำให้อ่านและพิจารณาการเพิ่มขึ้นพร้อม ๆ กันแล้วจึงสรุปว่าแต่ละกลุ่มเป็นการนับเพิ่มครั้งละเท่าไร

5.นักเรียนศึกษาเนื้อหาในหนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปี ที่ 3(บริษัท สำนักพิมพ์วัฒนาพานิช จำกัด)

6.นักเรียนทำใบกิจกรรมที่ 6 การนับเพิ่มทีละ 3 ทีละ 4 ทีละ 25 ทีละ 50 ในหนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปี ที่ 3(บริษัท สำนักพิมพ์วัฒนาพานิช จำกัด)

**ขั้นฝึกฝนผู้เรียน**

ครูนำแถบจำนวน 3 จำนวนมาให้นักเรียนพิจารณาความสัมพันธ์ของสองจำนวนแรกเพื่อหาจำนวนถัดไปแล้วบอกว่าเป็นการเพิ่มทีละเท่าใด



**ขั้นการนำไปใช้**

1. นักเรียนหาคำตอบของจำนวนถัดไปโดยการพิจารณาความสัมพันธ์ของจำนวนอื่น ๆ

2. การซื้อขายในชีวิตประจำวันเช่นการคิดราคาสินค้าที่ต้องการซื้อในราคาเดียวกันครั้งละหลาย ๆ ชิ้น

**ขั้นสรุปความคิดรวบยอด**

การนับเพิ่มทีละ 3, 4, 25, 50 คือ การนำ 3, 4, 25, 50 มาบวกเพิ่มกับจำนวนที่เริ่มต้นในการนับครั้งต่อ ๆ ไปตามลำดับการนับครั้งสุดท้ายจะเป็นผลรวมของการนับทั้งหมด

 **กิจกรรมเสนอแนะ**

นักเรียนแบ่งกลุ่มช่วยกันคิดโจทย์ซึ่งนำการนับครั้งละเท่าๆกันมาใช้เช่นครอบครัวนักเรียนมีสมาชิก 7 คน ค่ารถประจำทางคนละ 4 บาท จะต้องเสียค่ารถประจำทางเท่าไร ฯลฯ

**6. สื่อ/แหล่งเรียนรู้**

1. แผนภูมิเพลงนับเพิ่มทีละสาม

2. บัตรเลข

3. สิ่งของที่นับจำนวนได้

4. ใบกิจกรรม ที่ 6 การนับเพิ่มทีละ 3 ทีละ 4 ทีละ 25 ทีละ 50 ในหนังสือเรียนสาระการเรียนรู้ พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปี ที่ 3 (บริษัท สำนักพิมพ์วัฒนาพานิช จำกัด)

5. หนังสือเรียนสาระการเรียนรู้พื้นฐานคณิตศาสตร์/สื่อการเรียนรู้คณิตศาสตร์สมบูรณ์แบบชั้นประถมศึกษาปีที่ 3

**แหล่งการเรียนรู้เพิ่มเติม**

1. สารานุกรมไทยในพระราชประสงค์ของพระบาทสมเด็จพระเจ้าอยู่หัว เล่ม 6

2. บุคคลต่าง ๆ เช่น ครู เพื่อนและญาติ

3. อินเทอร์เน็ตเกี่ยวกับประวัติจำนวนและตัวเลข

4. เกมคณิตศาสตร์และเพลงคณิตศาสตร์

**7. การวัดและประเมินผลการเรียนรู้**

**ด้าน ความรู้ (K)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.สังเกตจากการซักถามการแสดงความคิดเห็นการให้ข้อเสนอแนะและการอภิปรายร่วมกัน | – แบบบันทึกผลการอภิปราย– แบบบันทึกความรู้ | ผ่านเกณฑ์เฉลี่ย 3 ขึ้นไป |
| 2.สังเกตขณะปฏิบัติตามใบกิจกรรมที่ 6 การนับเพิ่มทีละ3 ทีละ 4 ทีละ 25 ทีละ 50 | – ใบกิจกรรมที่ 6 การนับเพิ่มทีละ3 ทีละ 4 ทีละ 25 ทีละ 50 | ผ่านเกณฑ์เฉลี่ย 3 ขึ้นไป |

**ด้านคุณธรรม จริยธรรม และ ค่านิยม (A)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.สังเกตจากการซักถามการแสดงความคิดเห็นการให้ข้อเสนอแนะและการอภิปรายร่วมกัน | – แบบบันทึกผลการอภิปราย– แบบบันทึกความรู้ | ผ่านเกณฑ์เฉลี่ย 3 ขึ้นไป |
| 2.สังเกตขณะปฏิบัติตามใบกิจกรรมที่ 6 การนับเพิ่มทีละ3 ทีละ 4 ทีละ 25 ทีละ 50 | – ใบกิจกรรมที่ 6 การนับเพิ่มทีละ3 ทีละ 4 ทีละ 25 ทีละ 50 | ผ่านเกณฑ์เฉลี่ย 3 ขึ้นไป |

**ด้านทักษะ/กระบวนการ (P)**

|  |  |  |
| --- | --- | --- |
| **วิธีการวัดผลและการประเมินผล** | **เครื่องมือวัดและประเมินผล** | **เกณฑ์การวัด** |
| 1.สังเกตพฤติกรรมการสื่อสารการเชื่อมโยงหลักการความรู้ทางคณิตศาสตร์ | –แบบประเมินด้านทักษะ/กระบวนการ | ผ่านเกณฑ์เฉลี่ย 3 ขึ้นไป |
| 2.ประเมินพฤติกรรมตามรายการประเมินด้านทักษะ/กระบวนการ |  |  |
| 3. ตรวจผลงานตามใบกิจกรรมที่ 6 การนับเพิ่มที ละ 3 ที ละ 4ที ละ 25 ที ละ 50 | – ใบกิจกรรมที่ 6 การนับเพิ่มทีละ 3 ที ละ 4 ที ละ 25 ที ละ 50 | ผ่านเกณฑ์เฉลี่ย 3 ขึ้นไป |

8. **บันทึกหลังการจัดการเรียนรู้**

 1. ปัญหา/อุปสรรคในการจัดการเรียนรู้............................................................................................................................................................................ ............................................................................................................................................................................ ............................................................................................................................................................................

 2. แนวทางการแก้ปัญหาเพื่อพัฒนาการจัดการเรียนรู้ ........................................................................................................................................................................................................................................................................................................................................................ ............................................................................................................................................................................

 ลงชื่อ ..........................................................

 (อาจารย์จารุณี ศุภชาต) ผู้สอน

**9.** การตรวจปรับปรุงแก้ไขและข้อเสนอแนะของผู้ตรวจ

............................................................................................................................................................................

............................................................................................................................................................................

............................................................................................................................................................................

 ลงชื่อ ..........................................................ลงชื่อ ..........................................................

 (อาจารย์...................) ผู้ตรวจ

**แนวทางบูรณาการ**

ภาษาไทย  อธิบายเกี่ยวกับการนับเพิ่มทีละ 3 ทีละ 4 ทีละ 25 และ ทีละ 50

วิทยาศาสตร์  สำรวจการขยายพันธุ์พืชและสัตว์ที่เป็นการนับเพิ่ม

สังคมศึกษาฯ  การเรียนรู้ร่วมกันของครอบครัวและการทำงานกลุ่มกับเพื่อน

ศิลปะ  วาดภาพตกแต่งใบงานเกี่ยวกับการนับเพิ่ม

สุขศึกษาฯ  ร้องเพลงคณิตศาสตร์ประกอบท่าทางได้อย่างสนุกสนาน

ภาษาต่างประเทศ  นับเพิ่มเป็นภาษาอังกฤษและบอกผลรวมของการนับเป็น

ภาษาอังกฤษ

การงานอาชีพฯ  ประดิษฐ์ของเล่นและเกมคณิตศาสตร์เกี่ยวกับการนับเพิ่ม